Una parella paternera representarà a Espanya en el Campionat del Món de Balls Llatins 2015
09/11/2015

# Una parella paternera representarà a Espanya en el Campionat del Món de Balls Llatins 2015

[![Eduardo Cervera i Piedra Escrita Medina durant una actuació](/images/noticias/2015/11/pareja-baile.jpg)](/images/noticias/2015/11/pareja-baile.jpg)

09.11.2015

Eduardo Cervera i Piedra Escrita Medina participaran en la competició internacional com a part de l’Equip Nacional

La parella de ball paternera composta per Eduardo Cervera i Piedra Escrita Medina han sigut seleccionats per a representar a la Federació Espanyola de Ball Esportiu en el Campionat del Món Senior 1 de Balls Llatins 2015 que se celebrarà el pròxim 5 de desembre en la ciutat tarragonina de Salou.

Tant Cervera com Medina entrenen tres dies a la setmana en el pavelló del Poliesportiu Municipal i en el Centre Cívic de Lloma Llarga fins a realitzar un mínim de 6 hores setmanals. Actualment, esta parella és la guanyadora del Campionat d’Espanya d’Adults de Ball Esportiu en la modalitat llatina, un títol al qual cal també sumar el seu primer lloc en el German Open 2015.

L’alcalde de Paterna, Juan Antonio Sagredo i el regidor d’Esports, José Manuel Mora han destacat “l’honor i l’orgull que suposa per a tot el poble de Paterna que una parella de veïns del municipi, pertanyents al Club de Ball esportiu local ‘Piedra Escrita Paterna’, representen a Espanya en una competició esportiva internacional de tan alt nivell” alhora que han recordat el gran nivell professional d’ambdós i els han desitjat tota la sort possible en la seua participació, esperant que aconseguisquen la millor valoració dels jutges en la seua modalitat.